title: 2013/596/ES: Eiropas Parlamenta Lēmums ( 2013. gada 17. aprīlis ) par Eiropas Izglītības fonda 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/289

      EIROPAS PARLAMENTA LĒMUMS

   (2013. gada 17. aprīlis)
   par Eiropas Izglītības fonda 2011. finanšu gada budžeta izpildes apstiprināšanu
   (2013/596/ES)
   EIROPAS PARLAMENTS,

               —

               ņemot vērā Eiropas Izglītības fonda 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Izglītības fonda 2011. finanšu gada pārskatiem ar Fonda atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (4), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0080/2013),

               1.

               sniedz Eiropas Izglītības fonda direktorei apstiprinājumu par Fonda 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Izglītības fonda direktorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 165. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 354, 31.12.2008., 82. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Izglītības fonda 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Izglītības fonda 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Izglītības fonda 2011. finanšu gada pārskatiem ar Fonda atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (pārstrādāta redakcija) (4), un jo īpaši tās 17. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0080/2013),

                  A.

                  tā kā Eiropas Izglītības fondu (“Fonds”), kurš atrodas Turīnā, izveidoja ar Padomes Regulu (EEK) Nr. 1360/90 (6);

                  B.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Fonda gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  C.

                  tā kā 2012. gada 10. maijā Parlaments sniedza Fonda direktorei apstiprinājumu par Fonda 2010. finanšu gada budžeta izpildi (7) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              aicināja Fondu un Komisiju informēt budžeta izpildes apstiprinātājiestādi par Fonda faktiski saņemto iemaksu 2010. finanšu gadā,

                              —

                              mudināja Fondu lielāko uzmanību pievērst izmaksu ziņā lietderīgai ziņošanai Fonda valdei un galvenajām iesaistītajām personām, kas tām ļautu sekot līdzi Fonda darbībai,

                              —

                              aicināja Fondu īstenot pārējos Iekšējā revīzijas dienesta (IRD) ieteikumus, kas izteikti iepriekšējo revīziju gaitā,

                              —

                              aicināja Fondu informēt budžeta izpildes apstiprinātājiestādi par Fonda 2010. gada sākotnējā budžeta pārskatīšanu;

                  D.

                  tā kā 2011. gada budžetā saistību apropriācijas (8) bija EUR 20 350 000 un maksājumu apropriācijas – EUR 19 850 000;

                  E.

                  tā kā Savienības kopējā iemaksa Fonda 2011. gada budžetā bija EUR 19 850 000, kas salīdzinājumā ar EUR 19 297 822 2010. gadā bija par 2,86 % vairāk;

                  F.

                  tā kā 2011. gada beigās Fonds iegrāmatoja pozitīvu budžeta izpildes saldo EUR 117 686,58 apmērā,

         Budžeta un finanšu pārvaldība

                  1.

                  atgādina, ka Savienības kopējā iemaksa Fonda 2011. gada budžetā bija EUR 19 850 000;

                  2.

                  aicina Fondu un Komisiju informēt budžeta izpildes apstiprinātājiestādi par Fonda faktiski saņemto iemaksu 2011. finanšu gadā, jo to nav iespējams precīzi noteikt no Fonda gada pārskatiem;

                  3.

                  atgādina, ka Fondam ir jāatskaita Komisijai kopumā EUR 117 686,58, kas atbilst 2011. gada budžeta izpildei;

                  4.

                  konstatē, ka saskaņā ar Fonda gada darbības pārskatu Fonda panāktais saistību izpildes līmenis ir 99,69 %, kas ir līdzīgs 2010. gada izpildes līmenim, taču augstāks nominālā izteiksmē;

                  5.

                  konstatē, ka saskaņā ar 2011. gada darbības pārskatu Fonds vienu reizi grozīja savu budžetu, lai iekļautu piešķirtos ieņēmumus (EUR 286 284,28, kas pieejami no iepriekšējiem gadiem, un EUR 4 522,81 procentu uzkrājumu veidā), kas parasti nav noteikti budžeta pieņemšanas laikā (2011. gada budžetu pieņēma 2010. gada novembrī);

                  6.

                  konstatē, ka saskaņā ar Fonda sniegto informāciju tā finanšu līdzekļus pārvalda atbilstīgi saprašanās memorandam, kurš noslēgts ar atbildīgo Izglītības un kultūras ģenerāldirektorātu (DG EAC) un kurā noteikti skaidri kritēriji subsīdiju izmaksāšanai, pamatojoties uz stingriem naudas plūsmas noteikumiem; turklāt norāda, ka pēc Revīzijas palātas 2012. gada novembra apmeklējuma Fonds 2013. gadā plāno izstrādāt un pieņemt oficiālu finanšu līdzekļu pārvaldības politiku; aicina Fondu informēt budžeta izpildes apstiprinātājiestādi par pasākumiem, ko Fonds veicis, lai pieņemtu oficiālu finanšu līdzekļu pārvaldības politiku nolūkā samazināt un izlīdzināt finanšu risku, vienlaikus cenšoties panākt atbilstīgu peļņu;

         Līdzekļu pārvietošana un pārnešana

                  7.

                  konstatē, ka saskaņā ar gada darbības pārskatu kopā ar darbībai paredzētajiem saistību apropriāciju maksājumiem, kas pārnesti no 2010. gada, Fonds ir panācis, ka maksājumu apropriāciju izpildes līmenis ir 99,8 % no 2011. gadā pieejamajām EUR 19 850 000 maksājumu apropriācijām salīdzinājumā ar 96,5 % līmeni 2010. gadā un 90 % līmeni 2009. gadā;

                  8.

                  konstatē, ka saskaņā ar gada darbības pārskatu Fonds ir samazinājis budžeta pārvietojumu skaitu, kas 2011. gadā bijuši 12, savukārt 2010. gadā šādi pārvietojumi bija 15 un 2009. gadā – 33; konstatē, ka Fonds ir pārnesis 13,1 % no 2011. gada saistību summas salīdzinājumā ar 12,8 % 2010. gadā un 17 % 2009. gadā;

                  9.

                  atzīmē, ka darbībai paredzēto apropriāciju – diferencētās apropriācijas (reste à liquider) – pārnešanas līmenis ir 33 %, savukārt administratīviem izdevumiem paredzēto nediferencēto apropriāciju pārnešanas līmenis ir 3,9 %;

                  10.

                  konstatē, ka pēc darbību un budžeta dotāciju pārbaudes Fonds ierosināja budžeta dotāciju pārdali, lai nostiprinātu pamatdarbību, un līdz ar to no I sadaļas uz II un III sadaļu tika pārvietotas saistību un maksājumu apropriācijas EUR 147 340 apmērā;

         Publiskais iepirkums

                  11.

                  konstatē, ka publiskā iepirkuma jomā tika atceltas 9 konkursa procedūras, parakstīti 38 līgumi un 2011. gada 31. decembrī spēkā bija 104 līgumi;

         Telpas

                  12.

                  konstatē, ka saskaņā ar Revīzijas palātas sniegto informāciju Fonda telpu stāvoklis ir neapmierinošs un apdraud Fonda spējas turpināt darbību; aicina Fondu censties vairāk, lai panāktu apmierinošu risinājumu, un informēt budžeta izpildes apstiprinātājiestādi par pasākumiem, kas veikti šā trūkuma novēršanai; konstatē, ka Fonds pašlaik īsteno procedūru jaunā pakalpojumu līguma parakstīšanai ar reģionu, un šo līgumu, panākot abu pušu vienošanos, plānots noslēgt 2013. gada februāra beigās;

         Cilvēkresursi

                  13.

                  konstatē, ka saskaņā ar gada darbības pārskatu 2011. gada beigās Fonda štatu sarakstā bija sešas brīvas amata vietas salīdzinājumā ar četrām vietām 2010. gada beigās;

                  14.

                  konstatē, ka pašlaik Fondā strādā 125 darbinieki, un 2011. gadā Fonds pieņēma darbā 7 darbiniekus, bet no darba aizgāja 10 darbinieku;

                  15.

                  konstatē, ka saskaņā ar gada darbības pārskatu Fonda pienākumu pildīšanai ir paredzētas šādas amata vietas:

                              —

                              90 pagaidu amata vietas,

                              —

                              32 līgumdarbinieku un vietējo darbinieku amata vietas,

                              —

                              2 vietējo darbinieku amata vietas un

                              —

                              1 amata vieta valstu norīkotam ekspertam;

         Darbības rezultāti

                  16.

                  konstatē, ka saskaņā ar gada darbības pārskatu Fonds ir pārskatījis savu darba rādītāju sarakstu nolūkā sekmēt mērķu atbilstību un sasniegšanas izmērāmību, kā arī sniegt apkopotu informāciju par Fonda darbību saistībā ar pamatuzdevumu un citu funkciju pildīšanu;

                  17.

                  turklāt norāda, ka Fonds ir izstrādājis projektu “vadības panelis”, ar ko reālā laikā iegūt būtiskus datus par darbības uzraudzību ikdienā un jo īpaši pārvaldības un ziņošanas vajadzībām;

                  18.

                  konstatē, ka Fonds veiksmīgi turpināja Turīnas procesa otro gadu, koncentrēti, dokumentēti un vispusīgi analizējot profesionālās izglītības un apmācības reformu katrā valstī, vienlaikus minot galvenās politikas tendences, problēmjautājumus, ierobežojumus, labas prakses piemērus un iespējas, kā arī sarīkoja konferenci, kurā konsolidēja 2010. gada kopsavilkuma konstatējumus un vienojās par Turīnas deklarāciju un Torinet iniciatīvu par veiktspējas palielināšanu uz pierādījumiem balstītas politikas veidošanā;

         Sadarbība ar Eiropas Profesionālās izglītības attīstības centru (Cedefop)

                  19.

                  norāda, ka 2009. gada novembrī tika atjaunots Fonda un Cedefop sadarbības nolīgums 2010.–2013. gadam; konstatē, ka Fonds un Cedefop šīs sadarbības ietvaros katru gadu izstrādā kopīgu darba programmu, kas tiek pievienota katras iestādes darba programmai; atzinīgi vērtē Fonda mērķi turpmākajos gada darbības pārskatos sniegt pilnīgāku ziņojumu par šīs kopīgās darba programmas īstenošanu;

                  20.

                  konstatē, ka 2011. gadā Fonds un Cedefop turpināja sistematizēt sadarbību, lai abu iestāžu attiecīgās pilnvaras būtu pēc iespējas iedarbīgākas, kā rezultātā notika zināšanu apmaiņas semināri, sadarbība kvalifikācijas celšanas un Savienības kopīgo instrumentu īstenošanas jomā, kā arī saistībā ar kandidātvalstu 2012. gada progresa ziņojuma sagatavošanu, kas ir daļa no turpmākiem pasākumiem pēc Briges komunikē par ciešāku Eiropas sadarbību profesionālās izglītības un apmācības jomā;

                  21.

                  aicina Komisiju kopīgi ar Fondu, Eiropas Profesionālās izglītības attīstības centru, Eiropas Dzīves un darba apstākļu uzlabošanas fondu un Eiropas Darba drošības un veselības aizsardzības aģentūru padziļināti analizēt sinerģijas, kādas pastāv šo aģentūru darbībā, un ziņot budžeta izpildes apstiprinātājiestādei par iespējamo minēto četru aģentūru dziļāku integrāciju; aicina šīs aģentūras un Komisiju izvērtēt, vai ciešāka sadarbība varētu nodrošināt apjomradītus ietaupījumus un darbības optimizāciju;

         Iekšējā revīzija

                  22.

                  konstatē, ka 2011. gadā Iekšējās revīzijas dienests Fondā veica darbības un atbilstības revīziju ārējās un iekšējās komunikācijas jomā; jo īpaši atzīmē, ka Iekšējās revīzijas dienests sniedza 14 ieteikumus, no kuriem neviens netika vērtēts kā kritisks vai kā ļoti svarīgs; turklāt norāda, ka 12 ieteikumi tika vērtēti kā svarīgi un viens – kā vēlams;

                  23.

                  šajā ziņā aicina Fondu īstenot Iekšējā revīzijas dienesta ieteikumus;

                  24.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (9) par aģentūru darbību, finanšu pārvaldību un kontroli.

         (1)  OV C 388, 15.12.2012., 165. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 354, 31.12.2008., 82. lpp.

         (5)  OV L 357, 31.12.2002., 72. lpp.

         (6)  OV L 131, 23.5.1990., 1. lpp.

         (7)  OV L 286, 17.10.2012., 238. lpp.

         (8)  2011. gada pārskati, 13. lpp.

         (9)  Pieņemtie teksti, P7_TA(2013)0134 (skatīt šā Oficiālā Vēstneša 374. lappusi).


title: 2014/680/ES, Euratom: Dalībvalstu valdību pārstāvju Lēmums ( 2014. gada 24. septembris ), ar ko ieceļ amatā Tiesas tiesnešus

text:
               30.9.2014

               LV

               Eiropas Savienības Oficiālais Vēstnesis

               L 284/45

         DALĪBVALSTU VALDĪBU PĀRSTĀVJU LĒMUMS
   (2014. gada 24. septembris),
   ar ko ieceļ amatā Tiesas tiesnešus

      (2014/680/ES, Euratom)

   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 253. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Četrpadsmit Tiesas tiesnešu un četru Tiesas ģenerāladvokātu pilnvaru termiņš beigsies 2015. gada 6. oktobrī. Līdz ar to būtu jāieceļ jauni tiesneši laikposmam no 2015. gada 7. oktobra līdz 2021. gada 6. oktobrim.

               (2)

               Ir izteikts priekšlikums pagarināt Koen LENAERTS kunga un Rosario SILVA DE LAPUERTA kundzes Tiesas tiesnešu amata pilnvaru termiņu.

               (3)

               Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Koen LENAERTS kunga un Rosario SILVA DE LAPUERTA kundzes atbilstību Tiesas tiesnešu pienākumu veikšanai,

         IR PIEŅĒMUŠI ŠO LĒMUMU.
   1. pants
   Ar šo par Tiesas tiesnešiem laikposmam no 2015. gada 7. oktobra līdz 2021. gada 6. oktobrim ieceļ:

               —

                  Koen LENAERTS kungu,

               —

                  Rosario SILVA DE LAPUERTA kundzi.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2014. gada 24. septembrī

            Priekšsēdētājs

         S. SANNINO


title: Padomes Lēmums (2003. gada 17. decembris) par Nolīguma slēgšanu starp Eiropas Kopienu un Ķīnas Tautas Republikas Honkongas īpašās pārvaldes apgabala valdību par tādu personu atpakaļuzņemšanu, kuras valstī uzturas neatļauti

text:
Svarīgs juridisks paziņojums

|

32004D0080

Oficiālais Vēstnesis L 017 , 24/01/2004 Lpp. 0023 - 0024

		Padomes Lēmums(2003. gada 17. decembris)par Nolīguma slēgšanu starp Eiropas Kopienu un Ķīnas Tautas Republikas Honkongas īpašās pārvaldes apgabala valdību par tādu personu atpakaļuzņemšanu, kuras valstī uzturas neatļauti(2004/80/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 63. panta 3. punkta b) apakšpunktu saistībā ar 300. panta 2. punkta pirmās daļas otro teikumu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā:(1) Komisija Eiropas Kopienas vārdā ar Ķīnas Tautas Republikas Honkongas īpašās pārvaldes apgabala valdību ir apspriedusi Nolīgumu par tādu personu atpakaļuzņemšanu, kuras valstī uzturas neatļauti.(2) Eiropas Kopienas vārdā šis nolīgums tika parakstīts 2002. gada 27. novembrī, ņemot vērā tā iespējamo noslēgšanu nākotnē, saskaņā ar Padomes 2002 gada 23. septembra Lēmumu.(3) Šis nolīgums ir jāapstiprina.(4) Ar šo nolīgumu izveidoja Apvienoto komiteju, kas var pieņemt lēmumus ar juridisku spēku, un tādēļ ir jāprecizē, kas pārstāv Kopienu šajā komitejā, un jāparedz procedūra, ar ko nosaka to, kā pieņem Kopienas nostāju.(5) Saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, šīs dalībvalstis ir paziņojušas, ka tās vēlas piedalīties šī lēmuma pieņemšanā un piemērošanā.(6) Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādējādi šis lēmums nav tai saistošs un nav jāpiemēro,IR PIEŅĒMUSI ŠO LĒMUMU.1. pantsAr šo Eiropas Kopienas vārdā apstiprina Eiropas Kopienas un Ķīnas Tautas Republikas Honkongas īpašās pārvaldes apgabala valdības Nolīgumu par tādu personu atpakaļuzņemšanu, kuras valstī uzturas neatļauti.Nolīguma teksts ir pievienots šim lēmumam.2. pantsPadomes priekšsēdētājs sniedz Nolīguma 20. panta 2. punktā paredzēto paziņojumu [2].3. pantsKomisija, kurai palīdz dalībvalstu eksperti, pārstāv Eiropas Kopienu Ekspertu komitejā, kas izveidota saskaņā ar Nolīguma 17. pantu.4. pantsEiropas Kopienas nostāju Ekspertu komitejā attiecībā uz tās reglamenta pieņemšanu, kā to pieprasa Nolīguma 17. panta 5. punkts, pieņem Komisija pēc apspriešanās ar īpašu komiteju, ko izraudzījusies Padome.Attiecībā uz visiem Ekspertu komitejas lēmumiem Eiropas Kopienas nostāju pieņem Padome pēc Komisijas priekšlikuma ar kvalificētu balsu vairākumu.5. pantsŠo lēmumu publicē Eiropas Savienības Oficiālajā Vēstnesī.6. pantsŠis lēmums ir adresēts dalībvalstīm saskaņā ar Eiropas Kopienas dibināšanas līgumu.Briselē, 2003. gada 17. decembrīPadomes vārdā —priekšsēdētājsG. Alemanno[1] Atzinums sniegts 2002. gada 19. septembrī (Oficiālajā Vēstnesī vēl nav publicēts).[2] Šā nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.--------------------------------------------------


title: Komisijas Lēmums (1981. gada 28. jūlijs) par to uzņēmumu sarakstu Brazīlijas Federatīvajā Republikā, kas ir apstiprināti svaigas liellopu un teļa gaļas un mājas nepārnadžu gaļas ievešanai Kopienā

text:
Svarīgs juridisks paziņojums

|

31981D0713

Oficiālais Vēstnesis L 257 , 10/09/1981 Lpp. 0028 - 0031 Speciālizdevums somu valodā: Nodaļa 3 Sējums 13 Lpp. 0229  Speciālizdevums spāņu valodā: Nodaļa 03 Sējums 23 Lpp. 0066  Speciālizdevums zviedru valodā: Nodaļa 3 Sējums 13 Lpp. 0229  Speciālizdevums portugāļu valodā Nodaļa 03 Sējums 23 Lpp. 0066

		Komisijas Lēmums(1981. gada 28. jūlijs)par to uzņēmumu sarakstu Brazīlijas Federatīvajā Republikā, kas ir apstiprināti svaigas liellopu un teļa gaļas un mājas nepārnadžu gaļas ievešanai Kopienā(81/713/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], un jo īpaši tās 4. panta 1. punktu un 18. panta 1. punkta a) un b) apakšpuntu,tā kā ārpuskopienas valstu uzņēmumiem nevar atļaut izvest svaigu gaļu uz Kopienu, ja vien tie neatbilst vispārējiem un īpašajiem nosacījumiem, kas noteikti Direktīvā 72/462/EEK;tā kā saskaņā ar Direktīvas 72/462/EEK 4. panta 3. punktu Brazīlijas Federatīvā Republika ir nosūtījusi to uzņēmumu sarakstu, kam ir atļauts eksportēt uz Kopienu;tā kā Kopienas pārbaudēs uz vietas ir pierādīts, ka daudzos minētajos uzņēmumos ir pietiekami labas higiēnas garantijas, un tādēļ tos var iekļaut pirmajā to uzņēmumu sarakstā, no kuriem var atļaut ievest svaigu gaļu, kurš ir izveidots saskaņā ar minētās direktīvas 4. panta 1. punktu;tā kā citu Brazīlijas ieteikto uzņēmumu lieta jāizskata atkārtoti, balstoties uz papildu informāciju par to higiēnas normām un spēju ātri pielāgoties Kopienas tiesību aktiem;tā kā pagaidām, lai izvairītos no pēkšņas esošo tirdzniecības plūsmu pārtraukšanas, šiem uzņēmumiem uz laiku var atļaut turpināt svaigas gaļas izvešanu uz tām dalībvalstīm, kas ir gatavas to pieņemt;tā kā tādēļ atkārtoti jāizskata un, ja vajadzīgs, jāgroza šis lēmums, ņemot vērā šim nolūkam veiktos pasākumus un uzlabojumus;tā kā jāatceras, ka svaigas gaļas ievedumiem jāpiemēro arī citi Kopienas veterinārie tiesību akti, jo īpaši attiecībā uz veselības aizsardzības prasībām, tostarp īpašie noteikumi Dānijai, Īrijai un Apvienotajai Karalistei;tā kā nosacījumi svaigas gaļas ievešanai no uzņēmumiem, kas ir šā lēmuma sarakstā, joprojām ir pakļauti citos tiesību aktos paredzētajiem noteikumiem un Līguma vispārīgajiem noteikumiem; tā kā jo īpaši, ja no ārpuskopienas valstīm ieved un atkārtoti uz citām dalībvalstīm izved dažu kategoriju gaļu, piemēram, gaļas gabalus, kas sver mazāk par trīs kilogramiem, vai gaļu, kas satur dažu tādu vielu atliekas, uz kurām vēl neattiecas saskaņotie Kopienas noteikumi, turpina piemērot importētājas dalībvalsts veterināros tiesību aktus;tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pants1. Brazīlijas Federatīvās Republikas uzņēmumi, kas uzskaitīti pielikumā, ar šo tiek apstiprināti svaigas liellopu un teļa gaļas un mājas nepārnadžu gaļas ievešanai Kopienā.2. Ievedumam no minētajiem uzņēmumiem turpina piemērot citus Kopienas veterināros noteikumus, un jo īpaši noteikumus, kas attiecas uz veselības aizsardzības prasībām.2. pants1. Dalībvalstīs ir aizliegts ievest 1. panta 1. punktā minēto kategoriju svaigu gaļu no uzņēmumiem, kas nav uzskaitīti pielikumā.2. Tomēr šo aizliegumu līdz 1982. gada 1. maijam nepiemēro uzņēmumiem, kuri nav minēti pielikumā, bet kurus no 1981. gada 1. jūlija Brazīlijas institūcijas saskaņā ar Direktīvas 72/462/EEK 4. panta 3. punktu ir oficiāli apstiprinājušas un ieteikušas, ja vien līdz 1982. gada 1. maijam saskaņā ar iepriekšminētās direktīvas 4. panta 1. punktu nav pieņemts pretējs lēmums.Komisija šo uzņēmumu sarakstu nosūta dalībvalstīm.3. pantsŠis lēmums stājas spēkā 1981. gada 1. oktobrī.4. pantsLīdz 1982. gada 1. martam šo lēmumu pārskata un, ja vajadzīgs, tajā izdara grozījumus.5. pantsŠis lēmums ir adresēts dalībvalstīm.Briselē, 1981. gada 28. jūlijāKomisijas vārdā —priekšsēdētājsGaston Thorn[1] OV L 302, 31.12.1972., 28. lpp.--------------------------------------------------PIELIKUMSUZŅĒMUMU SARAKSTSI. LIELLOPU GAĻAA. Lopkautuves un gaļas izciršanas telpasUzņēmuma Nr. | Adrese |0005 | Cooperativa Rural Serrana Ltda, Tupanciretã, Rio Grande do Sul |0226 | Frigorífico Bordon SA, Bagé, Rio Grande do Sul |0385 | Frigorífico Mouran SA, Andradina, São Paulo |0458 | Frigorífico União SA, Presidente Epitãcio, São Paulo |0834 | Frigorífico Kaiowa SA, Presidente Venceslau, São Paulo |0906 | Frigorífico T. Maia SA, Governador Valadares, Minas Gerais |1602 | Bon Beef Indústria e Comércio de Carnes SA, Vinhedo, São Paulo |1651 | Frigorífico Extremo Sul SA, Pelotas, Rio Grande do Sul |1926 | Frigorífico Anselmi SA, Indústria de Carnes, Derivados e Conservas, Pelotas, Rio Grande do Sul |B. LopkautuvesUzņēmuma Nr. | Adrese |0076 | SA Frigorífico Anglo-Barretos, São Paulo |C. Gaļas izciršanas telpasUzņēmuma Nr. | Adrese |0001 | Cia de Alimentos do Brasil SA (COMABRA), Osasco, São Paulo |II. ZIRGU GAĻALopkautuves un gaļas izciršanas telpasUzņēmuma Nr. | Adrese |0003 | Frigorífico Yukijirushi do Paraná SA, Curitiba, Paraná |0924 | Matadouro e Frigorífico Industrial SA (MAFISA), Belo Jardim, Pernambuco |III. SALDĒTAVASUzņēmuma Nr. | Adrese |0072 | Cefri Centrais de Estocagem Frigorificada Ltda, Mairinque, São Paulo |0078 | Interfrio SA Comercial e Industrial, Pelotas, Rio Grande do Sul |0535 | Matadouro e Frigorífico Industrial SA (MAFISA), Recife, Pernambuco |0933 | Companhia Brasileira de Armazenamento (CIBRAZEM), Rio de Janeiro |0966 | C. Sola, Comércio e Exportação SA, Três Rios, Rio de Janeiro |1075 | Frigorífico de Cotia SA, Santos, São Paulo |1127 | Companhia Brasileira de Armazenamento (CIBRAZEM), Curitiba, Paraná |1599 | Martini Meat SA, Comércio, Importação e Exportação de Carnes, Paranaguá, Paraná |1945 | Departamento Estadual de Portos Riós e Canais, Rio Grande, Rio Grande do Sul |1958 | Avante SA Produtos Alimentícios, Santos, São Paulo |2176 | Frimorite Frigorífico Ltda, São Gonçalo, Rio de Janeiro |--------------------------------------------------


title: Padomes Lēmums (2000. gada 29. septembris) par Ekonomikas politikas komitejas sastāvu un statūtiem

text:
Svarīgs juridisks paziņojums

|

32000D0604

Oficiālais Vēstnesis L 257 , 11/10/2000 Lpp. 0028 - 0031

		Padomes Lēmums(2000. gada 29. septembris)par Ekonomikas politikas komitejas sastāvu un statūtiem(2000/604/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 209. pantu,ņemot vērā Komisijas atzinumu,tā kā:(1) Ekonomikas politikas komiteju (turpmāk — Komiteja) izveidoja ar Padomes Lēmumu 74/122/EEK [1].(2) Komiteja pildījusi visus tos uzdevumus, kas līdz šim bija uzticēti Īstermiņa ekonomikas politikas komitejai, ko izveidoja ar Padomes 1960. gada 9. marta Lēmumu par dalībvalstu konjunktūras politiku [2], Budžeta politikas komisijai, ko izveidoja ar Padomes 1964. gada 8. maija Lēmumu par sadarbību dalībvalstu pārvaldes kompetento iestāžu starpā budžeta politikas jomā [3], un Vidēja termiņa ekonomikas politikas komitejai, ko izveidoja ar Padomes 1964. gada 15. aprīļa Lēmumu par Vidēja termiņa ekonomikas politikas komitejas izveidi [4].(3) Komiteja ir paredzēta Līguma 272. Pantā.(4) Komitejas statūtos būtu jāņem vērā jaunā institucionālā sistēma, kas izveidota sakarā ar ekonomikas un monetārās savienības trešā posma sākšanos; Komitejas pamatstruktūra būtu jāsaglabā, vienlaicīgi veicot vajadzīgos pielāgojumus, lai uzlabotu tās darbību un precīzāk aprakstītu tās uzdevumus.(5) Komitejai uzticētie uzdevumi neskar Komisijas tiesības formulēt ieteikumus vai sniegt atzinumus par jautājumiem, kas iztirzāti Līgumā.(6) Sakarā ar eiro ieviešanu arvien svarīgāk ir tas, lai pilnīgāk tiktu saskaņotas dalībvalstu ekonomikas politikas un pastāvīgi tiktu tuvināti dalībvalstu ekonomikas rādītāji; saskaņā ar rezolūciju par ekonomikas politikas saskaņošanu ekonomikas un monetārās savienības 3. posmā, kas tika pieņemta 1997. gada 13. decembra Eiropadomē [5], pilnīgākai ekonomikas politikas saskaņošanai ir jāaptver stingrāka pārraudzība attiecībā uz makroekonomiskām pārmaiņām dalībvalstīs un dalībvalstu struktūrpolitiku darba, produktu un pakalpojumu tirgos, kā arī izmaksu un cenu tendencēm, jo īpaši, ciktāl tās ietekmē iespējas sasniegt noturīgu izaugsmi bez pārmērīgas inflācijas un izveidot darbavietas.(7) Vispārējas ekonomikas politikas pamatnostādnes un daudzpusējas uzraudzības procedūra kā noteikts Līguma 99. pantā ir ekonomikas politikas saskaņošanas pamatā; neskarot Ekonomikas un finanšu komitejas uzdevumus, Komiteja sniedz atbalstu pamatnostādņu formulēšanā un sekmē daudzpusējo uzraudzības procedūru jomās, kas minētas šajā lēmumā.(8) Eiropadome savā 1998. gada 16. jūnija sanāksmē Kardifā apsveica lēmumu, ko pieņēma Ekonomikas un finanšu padome (Ecofin) un ministri, kas pulcējās šīs padomes sanāksmē 1988. gada 1. maijā [6], lai ieviestu vienkāršāku procedūru ekonomikas reformas gaitas uzraudzīšanai, pilnā mērā ievērojot subsidiaritātes principu.(9) Rezolūcija, ko pieņēma 1999. gada 3. un 4. jūnija Eiropadome, sāka dialogu par makroekonomiku Kopienas līmenī; šis makroekonomikas dialogs vērsts uz to, lai uzlabotu mijiedarbību starp pārmaiņām algās un makroekonomikas politiku; Eiropadome secināja, ka tehniskā līmenī makroekonomikas dialogam jānotiek darba grupā, kas izveidota Komitejā, sadarbojoties ar Nodarbinātības un darba tirgus komiteju, piedaloties abu komiteju pārstāvjiem (ieskaitot Eiropas Centrālo banku), Komisijas un Makroekonomikas sociālā dialoga grupas pārstāvjiem. Komitejai jo īpaši būtu jāorganizē valdības pārstāvju ieguldījums šā līmeņa dialogā.(10) Rezolūcija par izaugsmi un nodarbinātību, ko pieņēma 1997. gada 16. jūnija Eiropadome [7], aicina pilnīgāk saskaņot ekonomikas politikas, lai papildinātu procedūru, kas paredzēta Līguma jaunajā sadaļā par nodarbinātību, un pieprasa, lai Nodarbinātības komiteja cieši sadarbotos ar Komiteju.(11) Līgums paredz Ekonomikas un finanšu komitejas izveidošanu. Ekonomikas un finanšu komitejas uzdevumi ir noteikti Līguma 114. panta 2. punktā. Ekonomikas un finanšu komitejas statūti ir pieņemti ar Padomes 1998. gada 31. decembra Lēmumu [8]. Komitejai cieši jāsadarbojas ar Ekonomikas un finanšu komiteju, lai palīdzētu Padomei.(12) Līgums prasa nodarbinātības komitejas izveidi; arī ar šo komiteju vajadzīga cieša sadarbība.(13) Komitejas uzdevumu apraksts neskar varbūtējus sekundāros tiesību aktus, kas nākotnē varētu tikt pieņemti attiecībā uz daudzpusējo uzraudzības procedūru, kā paredzēts Līguma 99. panta 5. punktā.(14) Dalībvalstīm, Komisijai un Eiropas Centrālajai bankai jābūt pienācīgi pārstāvētai Komitejā; katrai no tām jāizvirza četri locekļi.(15) Komitejas locekļi ieceļami, nosakot individuālu kompetenci, un savus pienākumus viņi pilda, vadoties pēc Kopienas vispārējām interesēm.(16) Komitejas priekšsēdētāju ievēl uz diviem gadiem; parasti šo termiņu nepagarina. Ja uz priekšsēdētāja amatu nav citu kandidātu, jābūt iespējai pagarināt termiņu.(17) Eiropas Centrālās bankas un valstu centrālo banku amatpersonu atrašanās Komitejas sastāvā neskar Līguma 108. pantu,IR PIEŅĒMUSI ŠO LĒMUMU.1. pantsAr šo tiek pieņemti Līguma 272. pantā paredzētās Ekonomikas politikas komitejas statūti.Statūtu teksts ir pievienots šā lēmuma pielikumā.2. pantsAr šo Lēmums 74/122/EEK ir atcelts.3. pantsŠis lēmums stājas spēkā nākošajā dienā pēc tā publicēšanas.Briselē, 2000. gada 29. septembrīPadomes vārdā —priekšsēdētājsL. Fabius[1] OV L 63, 5.3.1974., 21. lpp.[2] OV 31, 9.5.1960., 764./60. lpp.[3] OV 77, 21.5.1964., 1205./64. lpp.[4] OV 64, 22.4.1964., 1031./64. lpp.[5] OV C 35, 2.2.1998., 1. lpp.[6] OV L 139, 11.5.1998., 28. lpp.[7] OV C 236, 2.8.1997., 3. lpp.[8] OV L 5, 9.1.1999., 71. lpp.--------------------------------------------------PIELIKUMSEkonomikas un politikas komitejas statūtiI DAĻAKOMITEJAS UZDEVUMI1. pants1. Neierobežojot Līguma 114. pantu un 207. pantu, Ekonomikas politikas komiteja (turpmāk "Komiteja") piedalās Padomes darbu sagatavošanā, saskaņojot dalībvalstu un Kopienas ekonomikas politikas, un sniedz padomus Komisijai un Padomei.2. Komiteja piedalās Padomes darba sagatavošanā, sniedzot ekonomikas analīzes, atzinumus par metodoloģiju un projektus ieteikumiem politikas jautājumā, kas jo īpaši skar struktūrpolitikas, kas paredzētas veicināt izaugsmes potenciālu un nodarbinātību Kopienā. Šajā sakarā īpašu uzmanību tā pievērš- preču, kapitāla, pakalpojumu un darba tirgus darbībai, jo īpaši pārmaiņām algās, produktivitātē, nodarbinātībā un konkurentspējā,- valsts sektora statusam un efektivitātei un valsts finanšu ilgtspējīgumam ilgā termiņā,- tam, kā atsevišķas politikas iespaido visu ekonomiku, piemēram attiecībā uz vidi, pētniecību un attīstību, sociālo kohēziju.3. Iepriekš minētajās jomās Komiteja, neskarot Līguma 114. un 207. pantu, sniedz atbalstu Padomes darbā, jo īpaši palīdz definēt ekonomikas politikas vispārējās pamatnostādnes un sekmē daudzpusējās uzraudzības procedūru, kas minēta Līguma 99. panta 3. punktā. Šajā sakarā Komiteja regulāri novērtē situāciju valstīs, jo īpaši uzmanību vēršot uz struktūru reformām dalībvalstīs.4. Neskarot Līguma 130. un 207. pantu, Komiteja sekmē Padomes darbu saskaņā ar Nodarbinātības sadaļu Līgumā.5. Komiteja palīdz Ekonomikas un finanšu komitejai, jo īpaši pārraugot īstermiņa un vidēja termiņa makroekonomiskas pārmaiņas dalībvalstīs un Kopienā, veicot analīzi un sniedzot atzinumus galvenokārt par metodoloģiskajiem jautājumiem, kas saistīti ar struktūrpolitikas un makroekonomikas politikas mijiedarbību, un algu attīstību Kopienas dalībvalstīs.6. Komiteja nodrošina sistēmu, kurā tehniskā līmenī notiek makroekonomisks dialogs, kas apvieno Komitejas pārstāvjus (ieskaitot Eiropas Centrālo banku), Ekonomikas un finanšu komiteju, Nodarbinātības komiteju, Komisiju un sociālos partnerus.7. Komiteja apspriežas ar Komisiju par maksimālo likmi Eiropas Kopienas kopbudžeta neobligāto izdevumu pieaugumam saskaņā ar Līguma 272. pantu.2. pantsKomiteja sniedz atzinumus pēc Padomes, Komisijas vai Ekonomikas un finanšu komitejas pieprasījuma vai pēc savas ierosmes.3. pantsĪstenojot savu uzdevumu, Komiteja cieši sadarbojas ar Ekonomikas un finanšu komiteju, kad tā gatavo ziņojumu Padomei. Izstrādājot vispārējās pamatnostādnes ekonomikas politikai, Komiteja gatavo ziņojumu Ekonomikas un finanšu komitejai. Tā saskaņo savu darbu ar darbu, ko veic Nodarbinātības komiteja, citas komitejas un darba grupas, sekmē Padomes darbu sagatavošanu jomās, kas atbilst to kompetencei.II DAĻASTRUKTŪRA4. pants1. Dalībvalstis, Komisija un Eiropas Centrālā banka katra ieceļ četrus Komitejas locekļus.2. Komitejas locekļus izvēlas no vecākajām amatpersonām, kuru kompetence ekonomikas politikas un struktūrpolitikas definēšanā ir augstākā.5. pantsKomitejas locekļi savus pienākumus pilda, vadoties pēc Kopienas vispārējām interesēm.III DAĻAPRIEKŠSĒDĒTĀJS UN SEKRETARIĀTS6. pants1. Komiteja no savu locekļu vidus ar locekļu balsu vairākumu uz diviem gadiem ievēl priekšsēdētāju un ne vairāk kā trīs vicepriekšsēdētājus. Parasti divu gadu pilnvaru laiks nav pagarināms.2. Priekšsēdētājam jādeleģē savas balsstiesības citam viņa delegācijas loceklim.7. pantsJa priekšsēdētājs nevar pildīt savus pienākumus, viņu aizstāj viens no Komitejas vicepriekšsēdētājiem.8. pants1. Komitejai palīdz sekretariāts, ko vada sekretārs. Sekretāru un sekretariāta darbiniekus, kas vajadzīgi sekretariāta uzdevumu pildīšanai, nodrošina Komisija. Sekretāru ieceļ Komisija pēc apspriešanās ar Komiteju. Sekretārs un viņa darbinieki, pildot savus pienākumus, rīkojas saskaņā ar Komitejas norādījumiem.2. Komitejas izdevumus iekļauj Komisijas tāmēs.IV DAĻAPROCEDŪRA9. pantsAtzinumus vai ziņojumus, ja ir vajadzīgs balsojums, pieņem ar locekļu balsu vairākumu. Katram loceklim ir viena balss. Taču, ja sniedz ieteikumu vai atzinumu par jautājumiem, par kuriem Padome pēc tam var pieņemt lēmumu, centrālo banku un Komisijas pārstāvji var pilnā mērā piedalīties jautājumu apspriešanā, bet nevar piedalīties balsošanā. Komiteja ziņo arī par mazākuma vai atšķirīgiem viedokļiem, kas izteikti jautājumu apspriešanas laikā.10. pantsParasti Komitejas sēžu laikā izsakās tikai locekļi. Ārkārtas gadījumos priekšsēdētājs var piekrist alternatīviem noteikumiem.11. pantsKomiteja konkrētu jautājumu izskatīšanu var uzticēt apakškomitejām vai darba grupām. Šādu grupu vadību uzņemas Komitejas loceklis, kuru ieceļ Komiteja.12. pantsKomiteja, apakškomitejas vai darba grupas var aicināt palīgā ekspertus.13. pantsKomiteju sasauc priekšsēdētājs pēc savas ierosmes vai pēc pieprasījuma, ko iesniegusi Padome, Komisija vai vismaz pieci locekļi.14. pants1. Parasti Komiteju pārstāv priekšsēdētājs; jo īpaši Komiteja priekšsēdētāju var pilnvarot ziņot par apspriedēm un sniegt pārskatu par apspriedēm, un mutiski izteikt apsvērumus par atzinumiem un paziņojumiem, ko sagatavojusi Komiteja.2. Komitejas priekšsēdētājs atbild par attiecību uzturēšanu ar Eiropas Parlamentu, kuru atbilstoši informē par Komitejas darbu.15. pants1. Ja vien nav nolemts citādi, Komitejas sēdes ir konfidenciālas. Tas pats attiecas uz darbu, ko veic apakškomitejās un darba grupās.2. Komitejas ziņojumus un atzinumus nodod atklātībā pēc tam, kad tie nosūtīti adresātam, ja vien nav viennozīmīgu iemeslu, kas pamato to konfidencialitātes statusu.16. pantsKomiteja apstiprina savu reglamentu.--------------------------------------------------


title: Eiropas Parlamenta Lēmums (ES) 2015/1680 (2015. gada 29. aprīlis) par Eiropas Darba drošības un veselības aizsardzības aģentūras 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/323

      EIROPAS PARLAMENTA LĒMUMS (ES) 2015/1680
      (2015. gada 29. aprīlis)
      par Eiropas Darba drošības un veselības aizsardzības aģentūras 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Darba drošības un veselības aizsardzības aģentūras 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Darba drošības un veselības aizsardzības aģentūras 2013. finanšu gada pārskatiem un Aģentūras atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Darba drošības un veselības aizsardzības aģentūru (5), un jo īpaši tās 14. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A8-0076/2015),

         1.

            konstatē, ka Eiropas Darba drošības un veselības aizsardzības aģentūras galīgie gada pārskati ir tādi, kā norādīts Revīzijas palātas ziņojuma pielikumā;

         2.

            apstiprina Eiropas Darba drošības un veselības aizsardzības aģentūras 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Darba drošības un veselības aizsardzības aģentūras direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 340. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 216, 20.8.1994., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Eiropas Parlamenta un Padomes Lēmums (ES) 2015/471 ( 2015. gada 11. marts ) par Eiropas Globalizācijas pielāgošanās fonda izmantošanu (Beļģijas pieteikums EGF/2014/011 BE/ Caterpillar )

text:
               20.3.2015

               LV

               Eiropas Savienības Oficiālais Vēstnesis

               L 76/58

         EIROPAS PARLAMENTA UN PADOMES LĒMUMS (ES) 2015/471
   (2015. gada 11. marts)
   par Eiropas Globalizācijas pielāgošanās fonda izmantošanu (Beļģijas pieteikums EGF/2014/011 BE/Caterpillar)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze, uz ko attiecas Eiropas Parlamenta un Padomes Regula (EK) Nr. 546/2009 (3), vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)

               Saskaņā ar Padomes Regulas (ES, Euratom) Nr. 1311/2013 (4) 12. pantu EGF var izmantot, nepārsniedzot maksimālo summu EUR 150 miljoni gadā (2011. gada cenās).

               (3)

               Beļģija 2014. gada 22. jūlijā iesniedza pieteikumu EGF izmantošanai saistībā ar darbinieku atlaišanu uzņēmumā Caterpillar Belgium S.A. un ir sniegusi papildu informāciju, kā noteikts Regulas (ES) Nr. 1309/2013 8. panta 3. punktā. Šis pieteikums atbilst Regulas (ES) Nr. 1309/2013 13. pantā izklāstītajām prasībām EGF finansiālā ieguldījuma noteikšanai.

               (4)

               Tādēļ EGF būtu jāizmanto, lai sniegtu finansiālu ieguldījumu EUR 1 222 854 apmērā saistībā ar Beļģijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 222 854 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2015. gada 11. martā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētāja

         Z. KALNIŅA-LUKAŠEVICA

      (1)  OV L 347, 20.12.2013., 855. lpp.

      (2)  OV C 373, 20.12.2013., 1. lpp.

      (3)  Eiropas Parlamenta un Padomes 2009. gada 18. jūnija Regula (EK) Nr. 546/2009, ar kuru groza Regulu (EK) Nr. 1927/2006 par Eiropas Globalizācijas pielāgošanās fonda izveidi (OV L 167, 29.6.2009., 26. lpp.).

      (4)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: Padomes Lēmums (KĀDP) 2015/739 (2015. gada 7. maijs), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku

text:
               8.5.2015

               LV

               Eiropas Savienības Oficiālais Vēstnesis

               L 117/49

         PADOMES LĒMUMS (KĀDP) 2015/739
   (2015. gada 7. maijs),
   ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2013. gada 23. decembrī pieņēma Lēmumu 2013/798/KĀDP (1) pēc tam, kad Apvienoto Nāciju Organizācijas Drošības padome pieņēma Rezolūciju (ANO DPR) 2127 (2013).

               (2)

               Apvienoto Nāciju Organizācijas Drošības padome 2015. gada 22. janvārī pieņēma Rezolūciju 2196 (2015).

               (3)

               ANO DPR 2196 (2015) ir paredzēti daži grozījumi kritērijos, kas attiecas uz tādu personu un vienību ieceļošanas ierobežojumiem un līdzekļu un saimniecisko resursu iesaldēšanu, kuras norādījusi komiteja, kas izveidota saskaņā ar ANO DPR 2127 (2013) 57. punktu.

               (4)

               Lai veiktu konkrētus grozījumus, ir vajadzīga turpmāka Savienības rīcība.

               (5)

               Tāpēc būtu attiecīgi jāgroza Lēmums 2013/798/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2013/798/KĀDP groza šādi:

               1)

               iekļauj šādu pantu:
               “1.a pants
               Atklājot priekšmetus, kuru piegāde, pārdošana, nodošana vai eksports saskaņā ar 1. pantu ir aizliegts, dalībvalstis tos konfiscē, reģistrē un likvidē (piemēram, iznīcinot, padarot darboties nespējīgus, nododot glabāšanā vai nododot likvidēšanai valstij, kas nav izcelsmes vai galamērķa valsts).”;

               2)

               lēmuma 2. panta 1. punkta a) apakšpunktu aizstāj ar šādu:

                           “a)

                           tāda bruņojuma un ar to saistītu materiālu pārdošanai, piegādei, nodošanai vai eksportam un tādas ar to saistītas tehniskas palīdzības vai finansējuma un finansiālas palīdzības sniegšanai, kas ir paredzēta vienīgi Apvienoto Nāciju Organizācijas Daudzdimensionālās integrētās stabilizācijas misijas Centrālāfrikas Republikā (MINUSCA), Āfrikas Savienības Reģionālās operatīvās grupas (AU-RTF) un Centrālāfrikas Republikā izvietoto Savienības misiju, un Francijas spēku atbalstam un lietošanai;”

                     ;

               3)

               lēmuma 2.a panta 1. punktu aizstāj ar šādu:
               “1.   Dalībvalstis veic visus vajadzīgos pasākumus, lai nepieļautu, ka dalībvalstu teritorijā ieceļo vai to šķērso tranzītā personas, kuras saskaņā ar ANO DPR 2127 (2013) 57. punktu izveidotā komiteja (turpmāk “Komiteja”) norādījusi kā personas, kas iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā, tostarp darbības, kas apdraud vai pārkāpj pārejas nolīgumus, vai kas apdraud vai kavē politisko pārejas procesu, tostarp pāreju uz brīvām un godīgām demokrātiskām vēlēšanām, vai kas uzkurina vardarbību; minētais tostarp attiecas uz personām, kuras:

                           a)

                           rīkojas, pārkāpjot ieroču embargo, kas noteikts ANO DPR 2127 (2013) 54. punktā un šā lēmuma 1. pantā, vai ir tieši vai netieši piegādājušas, pārdevušas vai nodevušas bruņotiem grupējumiem vai noziedznieku tīkliem Centrālāfrikas Republikā, vai saņēmušas bruņojumu vai jebkādus ar to saistītus materiālus, vai tehniskas konsultācijas, mācības vai palīdzību, tostarp finansējumu un finansiālu palīdzību, saistībā ar bruņotu grupējumu vai noziedznieku tīklu vardarbīgām darbībām Centrālāfrikas Republikā;

                           b)

                           ir iesaistītas tādu darbību plānošanā, vadīšanā vai veikšanā, ar kurām attiecīgā gadījumā tiek pārkāptas starptautiskās cilvēktiesības vai starptautiskās humanitārās tiesības vai kuras rada cilvēktiesību aizskārumus vai pārkāpumus Centrālāfrikas Republikā, tostarp ar seksuālo vardarbību saistītas darbības, vardarbības vēršana pret civiliedzīvotājiem, uzbrukumi, kas balstīti uz etniskiem vai reliģiskiem motīviem, uzbrukumi skolām un slimnīcām un nolaupīšana un piespiedu pārvietošana;

                           c)

                           iesaista vai izmanto bērnus bruņotos konfliktos Centrālāfrikas Republikā, pārkāpjot piemērojamās starptautiskās tiesības;

                           d)

                           sniedz atbalstu bruņotiem grupējumiem vai noziedznieku tīkliem, nelikumīgi izmantojot vai tirgojot dabas resursus, tostarp dimantus, zeltu, savvaļas dzīvniekus, kā arī savvaļas dzīvnieku izcelsmes produktus Centrālāfrikas Republikā vai no Centrālāfrikas Republikas;

                           e)

                           kavē humānās palīdzības sniegšanu Centrālāfrikas Republikā vai piekļuvi humānajai palīdzībai, vai tās sadali Centrālāfrikas Republikā;

                           f)

                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērsti pret ANO misijām vai starptautisko drošības spēku klātbūtni, tostarp pret MINUSCA, Savienības misijām un Francijas operācijām, ar ko tās atbalsta;

                           g)

                           ir Komitejas norādītas vienības vadītāji vai ir to atbalstījuši, vai darbojušies tādas personas vai vienības interesēs, vārdā vai vadībā, kuru ir norādījusi Komiteja, vai tādas vienības interesēs, vārdā vai vadībā, kura ir Komitejas norādītas personas vai vienības īpašumā vai kontrolē,

                     saskaņā ar šā lēmuma pielikumā izklāstīto uzskaitījumu.”;

               4)

               2.b panta 1. punktu aizstāj ar šādu:
               “1.   Iesaldē visus līdzekļus un saimnieciskos resursus, kas tieši vai netieši pieder vai ko tieši vai netieši kontrolē personas vai vienības, kuras Komiteja norādījusi kā tādas, kas iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā, tostarp darbības, kas apdraud vai pārkāpj pārejas nolīgumus vai kas apdraud vai kavē politisko pārejas procesu, tostarp pāreju uz brīvām un godīgām demokrātiskām vēlēšanām, vai kas uzkurina vardarbību; minētais tostarp attiecas uz personām un vienībām, kuras:

                           a)

                           rīkojas, pārkāpjot ieroču embargo, kas noteikts ANO DPR 2127 (2013) 54. punktā un šā lēmuma 1. pantā, vai ir tieši vai netieši piegādājušas, pārdevušas vai nodevušas bruņotiem grupējumiem vai noziedznieku tīkliem Centrālāfrikas Republikā, vai saņēmušas bruņojumu vai jebkādus ar to saistītus materiālus, vai tehniskas konsultācijas, mācības vai palīdzību, tostarp finansējumu un finansiālu palīdzību, saistībā ar bruņotu grupējumu vai noziedznieku tīklu vardarbīgām darbībām Centrālāfrikas Republikā;

                           b)

                           ir iesaistītas tādu darbību plānošanā, vadīšanā vai veikšanā, ar kurām attiecīgā gadījumā tiek pārkāptas starptautiskās cilvēktiesības vai starptautiskās humanitārās tiesības vai kuras rada cilvēktiesību aizskārumus vai pārkāpumus Centrālāfrikas Republikā, tostarp ar seksuālo vardarbību saistītas darbības, vardarbības vēršana pret civiliedzīvotājiem, uzbrukumi, kas balstīti uz etniskiem vai reliģiskiem motīviem, uzbrukumi skolām un slimnīcām un nolaupīšana un piespiedu pārvietošana;

                           c)

                           iesaista vai izmanto bērnus bruņotos konfliktos Centrālāfrikas Republikā, pārkāpjot piemērojamās starptautiskās tiesības;

                           d)

                           sniedz atbalstu bruņotiem grupējumiem vai noziedznieku tīkliem, nelikumīgi izmantojot vai tirgojot dabas resursus, tostarp dimantus, zeltu, savvaļas dzīvniekus, kā arī savvaļas dzīvnieku izcelsmes produktus Centrālāfrikas Republikā vai no Centrālāfrikas Republikas;

                           e)

                           kavē humānās palīdzības sniegšanu Centrālāfrikas Republikā vai piekļuvi humānajai palīdzībai, vai tās sadali Centrālāfrikas Republikā;

                           f)

                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērsti pret ANO misijām vai starptautisko drošības spēku klātbūtni, tostarp pret MINUSCA, Savienības misijām un Francijas operācijām, ar ko tās atbalsta;

                           g)

                           ir Komitejas norādītas vienības vadītāji vai ir to atbalstījuši, vai darbojušies tādas personas vai vienības interesēs, vārdā vai vadībā, kuru ir norādījusi Komiteja, vai tādas vienības interesēs, vārdā vai vadībā, kura ir Komitejas norādītas personas vai vienības īpašumā vai kontrolē.

                     Šajā punktā minētās personas un vienības ir uzskaitītas pielikumā.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 7. maijā

            Padomes vārdā –

            priekšsēdētājs

         E. RINKĒVIČS

      (1)  Padomes Lēmums 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (OV L 352, 24.12.2013., 51. lpp.).


title: Padomes Lēmums (1985. gada 25. jūlijs), ar ko nosaka iecelšanas procedūru Eiropas Fonda padomes locekļiem, kurus ieceļ Kopiena

text:
Svarīgs juridisks paziņojums

|

31985D0375

Oficiālais Vēstnesis L 210 , 07/08/1985 Lpp. 0034 - 0034 Speciālizdevums somu valodā: Nodaļa 1 Sējums 2 Lpp. 0044  Speciālizdevums spāņu valodā: Nodaļa 01 Sējums 5 Lpp. 0003  Speciālizdevums zviedru valodā: Nodaļa 1 Sējums 2 Lpp. 0044  Speciālizdevums portugāļu valodā Nodaļa 01 Sējums 5 Lpp. 0003

		Padomes lēmums(1985. gada 25. jūlijs),ar ko nosaka iecelšanas procedūru Eiropas Fonda padomes locekļiem, kurus ieceļ Kopiena(85/375/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 235. pantu;ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā dalībvalstu valdību pārstāvji, tiekoties Padomē, ar 1982. gada 29. marta līgumu izveidoja Eiropas Fondu;tā kā minētais līgums paredz, ka 10 Fonda padomes locekļus var iecelt Kopiena;tā kā jāparedz procedūra, lai šo iespēju varētu izmantot;tā kā jāparedz Eiropas Parlamenta locekļu pienācīga dalība Fonda padomē;tā kā Līgums nav paredzējis īpašas pilnvaras šim nolūkam,IR PIEŅĒMUSI ŠĀDU LĒMUMU.1. pantsPadome ar kvalificētu balsu vairākumu pēc Komisijas priekšlikuma un apspriedusies ar Eiropas Parlamentu ieceļ tos Eiropas Fonda locekļus, kuri jāieceļ Kopienai.2. pantsSagatavojot savu priekšlikumu, Komisija izvēlas personas, kas ir autoritātes, pateicoties savai kompetencei un pieredzei. Tā nodrošina, ka izvirzīto personu objektivitāte ir pilnīgi neapšaubāma.Izraudzīto personu sarakstā ir attiecīgie Eiropas Parlamenta locekļi.3. pantsŠis lēmums stājas spēkā dienā, kad stājas spēkā Eiropas Fonda dibināšanas līgums.Briselē, 1985. gada 25. jūlijāPadomes vārdā —priekšsēdētājsJ. Poos[1] OV Nr. C 112, 7.5.1985., 4. lpp.[2] Atzinums izsūtīts 1985. gada 12. jūlijā (Oficiālajā Vēstnesī vēl nav publicēts).--------------------------------------------------